nahid-hub/BLUGE-bengali-wikipedia-section-title-prediction huggingface dataset:
বাশকোরতোস্তানে প্রচলিত ধর্মগুলোর মধ্যে সবচেয়ে বেশি মানুষ ইসলাম ধর্মের অনুসারি। মূলত বাশকির এবং তাতার জাতির অধিকাংশ মানুষ মুসলিম। এই অঞ্চলে বসবাসকারী মুসলিমরা প্রধানত সুন্নি হানাফি মাযহাবের অনুসারি।

জাতিগতভাবে রুশ, চুভাশ এবং ইউক্রেনীয় জাতির মানুষেরা অর্থোডক্স খ্রিস্টান। মারি জাতির মানুষেরা অধিকাংশই পৌত্তলিক। তবে এখানে বিভিন্ন জাতিসত্ত্বার এমন অনেক মানুষ আছে যারা কোন ধর্মমতে বিশ্বাস করে না। বাশকোরতোস্তানে প্রায় ১৩০০০ জন ইহুদি বসবাস করে। উফায় ইহুদিদের একটি ঐতিহাসিক সিনাগগ রয়েছে। এছাড়াও ২০০৮ সালে সেখানে একটি ইহুদি কমিউনিটি সেন্টার স্থাপন করা হয়।

২০১২ সালে মোট ৫৬,৯০০ জন মানুষের উপর পরিচালিত একটি জরিপ হতে জানা যায়, বাসকোরতোস্তানের ৩৮% মানুষ মুসলিম, ২৫% রুশ অর্থোডক্স চার্চের অনুসারী, ৩% খ্রিস্টান, ১% কোন চার্চের অনুগত নয় এমন্ন অর্থোডক্স খ্রিস্টান এবং বাকী ২% মানুষ বিভিন্ন স্লাভিক স্থানীয় ধর্মে (যেমনঃ রোডনোভেরি, মারি স্থানীয় ধর্ম, চুভাশ, টেংরিজম ইত্যাদি) বিশাসী। এছাড়াও, ১৫% মানুষ আধ্যাত্মিকতায় বিশ্বাসী হলেও ধার্মিক নন, ৮% নাস্তিক এবং ৭% অন্যান্য ধর্মে বিশ্বাসী বা উত্তর দিতে সম্মতি প্রকাশ করেননি। তবে এই জরিপটির নিরপেক্ষতা নিয়ে পসমালোচনা রয়েছে। এই জরপটি "স্রেডা" নামক একটি প্রতিষ্ঠান পরিচালনা করে যাদের সাথে বিভিন্ন খ্রিস্টান ধর্মাবলম্বী সংগঠনের সম্পর্ক রয়েছে।

২০১০ সাল পর্যন্ত বাশকোরতোস্তানে প্রায় হাজারের অধিক মসজিদ ছিল। এছাড়াও ২০০ অর্থোডক্স চার্চ এবং অন্যান্য ধর্মীয় বিশ্বাসের প্রায় ৬০টি স্থাপনা বিদ্যমান।
সঠিক অনুচ্ছেদ শিরোনাম কোনটি?
titleA. নদনদী
titleB. হ্রদ
titleC. নামকরণ
titleD. ধর্ম
উত্তর: titleD
রেডিওকার্বন ডেটিং পদ্ধতির সাহায্যে ১৮১৫ সালের পুর্বে সংঘটিত আরো ৩ তিনটি অগ্নূৎপাতের হদিস পাওয়া গেছে। তবে এই অগ্নূৎপাতগুলোর আকার সম্বন্ধে সঠিক তথ্য নেই। অগ্নূৎপাতগুলোর আনুমানিক সময়কাল খ্রীষ্টপুর্ব ৩৯১০ ± ২০০ অব্দ, খ্রীষ্টপুর্ব ৩০৫০ অব্দ এবং ৭৪০ ± ১৫০ খ্রীষ্টাব্দ। এগুলো প্রত্যেকটিই একইপ্রকার কেন্দ্রীয় চুল্লি অগ্নূৎপাত ছিলো। তবে ৭৪০ খ্রীষ্টাব্দে সংঘটিত অগ্নূৎপাতে কোনপ্রকার পাইরোক্লাসটিক প্রবাহ ছিলোনা।

১৮১২ সালে তামবোরা পর্বতে একটি উচ্চমাত্রায় সক্রিয় সময়কালের সুচনা হয়। এপ্রিল, ১৮১৫ এর অগ্নূৎপাতের মধ্য দিয়ে উক্ত সময়কালের সমাপ্তি ঘটে।

তামবোরা পর্বত এখনো সক্রিয়। ১৯শ ও ২০শ শতাব্দীতে কিছুসংখ্যক ছোট আকারের লাভা গম্বুজ ও প্রবাহ গঠিত হয়েছে। সর্বশেষ অগ্নূৎপাতের ঘটা ঘটে ১৯৬৭ সালে। এই অগ্নূৎপাতটি খুবই দুর্বল ছিলো, আগ্নেয় বিস্ফোরক মানদন্ডে যা ০ মাত্রার।

২০১১ সালেও একইপ্রকার ক্ষুদ্র আকারের অগ্নূৎপাতের ঘটনার সংবাদ প্রকাশিত হয়।

সঠিক অনুচ্ছেদ শিরোনাম কোনটি?
titleA. ১৮১৫ সালের অগ্নূৎপাত
titleB. অগ্নূৎপাতের ইতিহাস
titleC. ক্যালডেরার তলদেশ
titleD. প্রত্নতাত্ত্বিক খননকার্য
উত্তর: titleB
উম্মে রুমান ইসলামের প্রাথমিক যুগেই তার স্বামী আবু বকরের দাওয়াতে ইসলাম গ্রহণ করেন। এরপর তার স্বামী আবু বকর ও মুহাম্মাদ মক্কা থেকে মদিনায় হিজরত করে পালিয়ে যেতে বাধ্য হন। তখন মদিনায় পৌঁছার পরেই নবি যায়িদ ইবনে হারিসা ও আবু রাফি কে মক্কায় পাঠান তার পরিবারকে নেওয়ার জন্য। সেই তাদের সাথে উম্মে আবু বকরের পরিবারের উম্মে রুমান,আসমা,আয়িশা ও আবদুল্লাহও মদিনায় হিজরত করেন। 

এই দলের সঙ্গে তালহা ইবন উবাইদিল্লাহ, উম্মে কুলসুম বিনতে মুহাম্মাদ, ফাতিমা, উম্মুল মু’মিনীন সাওদা বিনতে জামআ, উম্মে আয়মান ও উসামা ইবনে যায়িদ যোগদান করেন।

উম্মে রুমান মদিনা শহরের আবহাওয়া নিজেদের অনুকূলে না হওয়ার জন্য সন্তান-সন্তানাতিদের নিয়ে মদিনার নিকটবর্তী বনু আল হারিস ইবনে খাযরাজের মহল্লায় অবতরণ করেন এবং সাত-আট মাস এখানেই বসবাস করেন। এর মাঝেও আয়িশা ও আবু বকর মারাত্মক অসুস্থ হয়ে পরেন,পরে উম্মে রুমানের সেবায় পুনরায় সুস্থ হন।

সঠিক অনুচ্ছেদ শিরোনাম কোনটি?
titleA. আয়িশার বিরুদ্ধে দুর্নাম
titleB. ইসলাম গ্রহণ ও হিজরত
titleC. মৃত্যু
titleD. নাম ও বংশ পরিচয়
উত্তর: titleB
জেলে থাকার সময় মার্কসবাদ নিয়ে পড়াশোনা করেন এবং মুক্তি পেয়ে ১৯৩৮ সালে ভারতের কমিউনিস্ট পার্টির সদস্যপদ পান। পার্টির কাজে আসামে যান ও বদরপুর শহরে রেল শ্রমিক ও কমিউনিস্ট পার্টি সংগঠন গড়ে তোলার জন্যে পরিশ্রম করতেন। আসাম বেঙ্গল রেলওয়ে শ্রমিক ইউনিয়নের কার্যকরী সম্পাদক ছিলেন তিনি। দ্বিতীয় বিশ্বযুদ্ধের শুরুতে তাকে আসাম থেকে বহিষ্কার করলে তিনি চট্টগ্রাম চলে যান ও একবছর সেখানে বন্দীজীবন যাপন করতে হয়।১৯৩৮ সালের মধ্যবর্তী সময়ে কবি ওহীদুল আলমের সহযোগিতায় তিনি চট্টগ্রাম প্রগতি লেখক সঙ্ঘ প্রতিষ্ঠা করেন। ১৯৪৫ খ্রিষ্টাব্দে কমিউনিস্ট পার্টির জেলা সম্পাদক হন এবং ১৯৫১ পর্যন্ত এই দায়িত্ব পালন করেন। কমিউনিস্ট পার্টি নিষিদ্ধ হওয়ার কারণে স্বাধীনতার পরেও পূর্ব পাকিস্তানে তাকে ১৯৫১ সাল পর্যন্ত আত্মগোপন করে থাকতে হয়। এই সময় সাম্প্রদায়িক দল আ্নসার বাহিনী তাকে খুঁজে পায় এক চা বাগানে এবং মারাত্মকভাবে মারধোর করে, এর ফলে পঙ্গু হয়ে যান এই বিপ্লবী। ৬ মাস পরে চিকিৎসার জন্যে কলকাতা আসেন। তার স্ত্রীও সেইসময় জেলবন্দী ছিলেন তদানীন্তন পুর্ব পাকিস্তানে। কলকাতায় শ্রমিক আন্দোলনের সাথে যুক্ত হন। এ সূত্রে মুজফ্‌ফর আহ্‌মেদের সাথে তার ঘনিষ্ঠতা হয়।

সঠিক অনুচ্ছেদ শিরোনাম কোনটি?
titleA. সাহিত্য
titleB. কমিউনিস্ট পার্টিতে
titleC. মৃত্যু
titleD. সাংবাদিকতা
উত্তর: titleB
পশ্চিম দিকে অগভীর টেক্সকোকো হ্রদ আছে। লাল রেখা বরাবর প্রধান দ্বীপের দক্ষিণাংশ হচ্ছে তেনোচতিৎলান।

তেনোচতিৎলান আনুমানিক ৮ থেকে ১৩.৫ বর্গকিলোমিটার (৩.১ থেকে ৫.২ বর্গমাইল) এলাকা নিয়ে গঠিত। অগভীর টেক্সকোকো হ্রদের পশ্চিমাংশে এর অবস্থান।

স্পেনের বিজয়কালীন মেক্সিকো সিটি তেনোচতিৎলান ও টাতেলোকোর সমন্বয়ে গঠিত ছিল। শহরটি উত্তর থেকে দক্ষিণে, তাতেলোকোর উত্তর সীমান্তের জলাভূমি পর্যন্ত বিস্তৃতি ঘটেছে। ঐসময়ে মূলতঃ পশ্চিমাংশ অদৃশ্য ছিল। বর্তমান আভেনিদা বুকারেলিতে শহরটির সীমানা শেষ হয়।

সঠিক অনুচ্ছেদ শিরোনাম কোনটি?
titleA. প্রত্নতাত্ত্বিক নিদর্শন
titleB. ব্যুৎপত্তি
titleC. ইতিহাস
titleD. ভূগোল
উত্তর: titleD
গান পরিবেশনার পাশাপাশি, তিনি রুপসী বাংলা টেলিভিশন চ্যানেলের সঙ্গীত শিল্পীদের সাথে একটি সাপ্তাহিক আলোচনা অনুষ্ঠানের তিনি উপস্থাপক। আলোচনা অনুষ্ঠানটির নাম “গান-গল্প আর গান” যা প্রচারিত হয় রবিবারে, এই অনুষ্ঠানে বনশ্রী সেনগুপ্ত, তার বাবা অজয় চক্রবর্তী, শ্রীকান্ত আচার্য, লোপামুদ্রা মিত্র সহ আরো অনেকে অতিথি হিসেবে উপস্থিত ছিলেন।

সঠিক অনুচ্ছেদ শিরোনাম কোনটি?
titleA. আলোচনা অনুষ্ঠান
titleB. পরিবেশনা
titleC. কর্ম জীবন
titleD. শৈশব
উত্তর: titleA
শামসুল ইসলাম ছাত্রজীবন থেকেই রাজনীতির সাথে সম্পৃক্ত হন। ১৯৭৮ সালের এপ্রিল মাসে বাংলাদেশ ইসলামী ছাত্র শিবিরের চট্টগ্রাম দক্ষিণ জেলার সভাপতি মনোনিত হন। ১৯৮১ সালের অক্টোবর হতে ১৯৮৫ সালের সেপ্টেম্বর পর্যন্ত চট্টগ্রাম বিশ্ববিদ্যালয়ের সভাপতির দায়িত্ব পালন করেন। ১৯৮৫ সালের অক্টোবরে বাংলাদেশ ইসলামী ছাত্র শিবিরের সেক্রেটারী জেনারেল মনোনীত হন। ০২ বছর সেক্রেটারী জেনারেলের দায়িত্ব পালনের পর ১৯৮৭ সালের অক্টোবরে তিনি ছাত্র শিবিরের কেন্দ্রীয় সভাপতি নির্বাচিত হন। তিনি ১৯৮৬-৯০ সালে স্বৈরাচার বিরোধী আন্দোলনে বিশেষ ভূমিকা রাখেন। ১৯৮৮ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) এর সহ-সভাপতি (ভি.পি.) পদে নির্বাচনে অংশগ্রহণ করে পরাজিত হন।

শামসুল ইসলাম ১৯৮৯ সালে জামায়াতে ইসলামীর সাথে সক্রিয়ভাবে সম্পৃক্ত হন। ১৯৯০ সালের এপ্রিল থেকে চট্টগ্রাম মহানগরী জামায়াতের সাংগঠনিক সম্পাদকের দায়ীত্ব পালন করেন। ১৯৯৩ সালে তিনি চট্টগ্রাম মহানগরী জামায়াতের সেক্রেটারী মনোনীত হন। ১৯৯৯ সালে তিনি গ্রেপ্তার হন এবং দীর্ঘদিন কারাবরণ করেন। ২০০০ সালে চট্টগ্রাম মহানগরী জামায়াতের আমীর নির্বাচিত হন। তিনি একই বছরে চট্টগ্রাম মহানগর চার দলীয় জোটের যুগ্ম আহবায়ক নিযুক্ত হন। ২০০১ সালে চার দলীয় জোট আমলে চট্টগ্রাম উন্নয়ন কর্তৃপক্ষ (সি.ডি.এ.)-র সদস্য মনোনীত হন। ২০১৬ সালের ডিসেম্বর পর্যন্ত দীর্ঘ ১৬ বছর চট্টগ্রাম মহানগরী জামায়াতের আমীরের দায়ীত্ব শেষ করার পর ২০১৭ সালের ০১ জানুয়ারী আ.ন.ম. শামশুল ইসলাম বাংলাদেশ জামায়াতে ইসলামীর কেন্দ্রীয় নায়েবে আমীর নিয়ুক্ত হন।

শামসুল ইসলাম ২০০৮ সালের ২৯ ডিসেম্বর অনুষ্ঠিত নবম জাতীয় সংসদ নির্বাচনে বাংলাদেশ জামায়াতে ইসলামী মনোনীত প্রার্থী হিসেবে চট্টগ্রাম-১৪ (সাতকানিয়া-লোহাগাড়া) সংসদীয় আসনে নির্বাচন করে সংসদ সদস্য নির্বাচিত হন। তিনি পরিকল্পনা মন্ত্রণালয় সম্পর্কিত সংসদীয় স্থায়ী কমিটির সদস্য মনোনীত হন।

২০১৮ সালের ৩০ ডিসেম্বর অনুষ্ঠিতব্য জাতীয় সংসদ নির্বাচনে চট্টগ্রাম-১৫ (সাতকানিয়া-লোহাগাড়া) সংসদীয় আসনে তিনি বিএনপির প্রাথী হিসেবে মনোনীত হন

সঠিক অনুচ্ছেদ শিরোনাম কোনটি?
titleA. অবদান
titleB. রাজনৈতিক জীবন
titleC. প্রারম্ভিক জীবন
titleD. কারাজীবন
উত্তর: titleB
২১ শতকের এসে, পরিবেশগত সমস্যা বৈশ্বিক আলোচনার বিষ্য হয়ে দাঁড়ায়, ফলে তা আঞ্চলিক ব্যবস্থাও অন্তর্ভুক্ত হয়। এমতাবস্থায় সংগঠনটি পরিবেশগত চুক্তি নিয়ে আলোচনা শুরু করে। এর অন্তর্ভুক্ত ২০০২ সালে ট্রান্স সীমানা আবছায়া দূষণের উপর আসিয়ান চুক্তি-এর মাধ্যমে দক্ষিণপূর্ব এশিয়ার আবছায়া দূষণ নিয়ন্ত্রণের প্রচেষ্টায় চুক্তিটি স্বাক্ষরিত হয়। দুর্ভাগ্যবশত, ২০০৫ মালয়েশিয়ার আবছায়া ও ২০০৬ দক্ষিণপূর্ব এশীয় আবছায়ার প্রাদুর্ভাবের কারণে চুক্তিটি ব্যর্থ হয়। সংগঠনটি দ্বারা প্রবর্তিত অন্যান্য পরিবেশগত চুক্তিসমূহের অন্তর্ভুক্ত পূর্ব এশীয় জ্বালানি নিরাপত্তার উপর সেবু ঘোষণা, ২০০৫ সালে আসিয়ান বন্যপ্রাণী কার্যকরীকরণ নেটওয়ার্ক, এবং পরিচ্ছন্ন উন্নয়ন এবং জলবায়ু উপর এশিয়া-প্রশান্ত মহাসাগরীয় অংশীদারিত্ব, উভয়ই জলবায়ু পরিবর্তনের সম্ভাব্য প্রভাবের প্রতিক্রিয়া। জলবায়ু পরিবর্তন বর্তমান আগ্রহের বিষয়।

২০০৩ সালে দ্বিতীয় বালি ঐক্য মাধ্যমে, আসিয়ান গণতান্ত্রিক শান্তির ধারণা বিশ্বাস করে, যার মানে সব সদস্য দেশের গণতান্ত্রিক প্রক্রিয়া আঞ্চলিক শান্তি ও স্থিতিশীলতা আনবে। এছাড়াও, অ-গণতান্ত্রিক সদস্য দেশ সবকিছুতেই সম্মত হয়, যা সব সদস্য দেশ আকুলভাবে কামনা করে।

সঠিক অনুচ্ছেদ শিরোনাম কোনটি?
titleA. পূর্ব তিমুর এবং পাপুয়া নিউ গিনি
titleB. আসিয়ান প্লাস থ্রি
titleC. মুক্ত বাণিজ্য
titleD. পরিবেশ
উত্তর: titleD
জাপানী নারীদের ইতিহাস ঐতিহাসিক গবেষণায় উঠে আসে বিংশ শতাব্দীর শেষের দিকে। ১৯৪৫ সালের পূর্বে নারীর ইতিহাস নিয়ে কোন আলোচনা হয় নি, এমনকি এর পরেও অনেক জাপানী ইতিহাসবেত্তাগণ জাপানী ইতিহাসের অংশ হিসেবে নারীর ইতিহাসকে গ্রহণ করতে অনিচ্ছুক ছিলেন। ১৯৮০ এর দশকের নারীর প্রতি সামাজিক ও রাজনৈতিক পরিস্থিতি অনুকূলে আসতে থাকে, জাপানী নারীর ইতিহাস লেখনের সুযোগ দেওয়া হয় এবং নারীর ইতিহাসকে একাডেমিক পাঠ্যক্রম হিসেবে গ্রহণ করা হয়। ১৯৮০ এর দশকে নারীর ইতিহাসের উপর বেশ কিছু রোমাঞ্চকর ও নতুন গবেষণা করা হয়। এই গবেষণার বেশির ভাগই করেন একাডেমিক নারী ইতিহাসবেত্তাগণ। পাশাপাশি স্বেচ্ছাসেবী লেখক, সাংবাদিক, ও আনাড়ি ইতিহাসবেত্তাগণও এই ধরনের গবেষণা করেন। জাপানী নারীদের ইতিহাস শিক্ষা বর্তমানে প্রচলিত বিষয়সমূহের অংশ হিসেবে গৃহীত হয়েছে।

সঠিক অনুচ্ছেদ শিরোনাম কোনটি?
titleA. আফ্রিকা
titleB. যুদ্ধবিগ্রহ
titleC. জাপান
titleD. কর্মসংস্থান
উত্তর: titleC
প্রাথমিক সূত্রগুলোতে মুসলিম সৈনিকের সংখ্যা ২৪,০০০ থেকে ৪০,০০০ এবং বাইজেন্টাইন সৈনিকের সংখ্যা ১,০০,০০০ থেকে ৪,০০,০০০ এর মধ্যে উল্লেখ রয়েছে। আধুনিক হিসাবে এই সংখ্যার তারতম্য ঘটে। বেশিরভাগ হিসাব মতে বাইজেন্টাইন বাহিনীতে ৮০,০০০ থেকে ১,৫০,০০০ সৈনিক ছিল। তবে কিছু হিসাবে তা ১৫,০০০ থেকে ২০,০০০ দেখানো হয়েছে। অন্যদিকে হিসাব অনুযায়ী রাশিদুন সেনাবাহিনীর সৈনিক সংখ্যা ২৫,০০০ থেকে ৪০,০০০ এর মধ্যে। মূল হিসাব প্রধানত আরব সূত্রগুলোতে পাওয়া যায়। বাইজেন্টাইন ও তার মিত্রদের সৈন্য সংখ্যা মুসলিমদের চেয়ে অনেক বেশি ছিল এই ব্যাপারে ঐকমত্য রয়েছে। এ বিষয়ে একমাত্র বাইজটাইন সূত্র হলে থিওফানস। তিনি এক শতাব্দী পরে এ বিষয়ে লিখেছেন। কিছু বিবরণে যুদ্ধের স্থায়িত্বকাল একদিন এবং কিছু বিবরণে কয়েকদিন বলে উল্লেখ রয়েছে।

সঠিক অনুচ্ছেদ শিরোনাম কোনটি?
titleA. তৃতীয় দিন
titleB. বাইজেন্টাইন সেনাবাহিনীতে উত্তেজনা
titleC. যুদ্ধক্ষেত্র
titleD. সৈন্য মোতায়েন
উত্তর: titleD
"মূল নিবন্ধঃ রামপাল তাপ বিদ্যুৎ প্রকল্প"

বাংলাদেশের বিদ্যুৎ খাতে সাম্প্রতিক সময়ের সবচাইতে আলোচিত ও সমালোচিত তাপ বিদ্যুৎ প্রকল্প হল রামপাল তাপ বিদ্যুৎ প্রকল্প। ১৩২০ মেগাওয়াট ক্ষমতা সম্পন্ন এই বিদ্যুৎ কেন্দ্রটি খুলনা বিভাগের বাগেরহাট জেলার রামপাল উপজেলায় অবস্থিত। বাংলাদেশ-ভারত যৌথ উদ্যোগে নির্মিত বিদ্যুৎ কেন্দ্রে ব্যবহারকৃত কয়লার মূল উৎস হবে ভারত থেকে আমদানি করা কয়লা। সুন্দরবন থেকে ১৪ কিলোমিটার দূরে অবস্থিত এই বিদ্যুৎ কেন্দ্রের জন্য কয়লা পরিবহন করা হবে সুন্দরবনের ভিতর দিয়ে। বিদ্যুৎ কেন্দ্রটি চালু হলে তা বিশ্বের সর্ববৃহৎ ম্যানগ্রোভ ফরেস্ট সুন্দরবনের পরিবেশ এবং জীব বৈচিত্র্যের জন্য গুরুতর ক্ষতি সৃষ্টি করতে পারে। ২০১৬ সালে ইউনেস্কো প্রাকৃতিক বিপর্যয়ের কথা উল্লেখ করে বিদ্যুৎ কেন্দ্রটি বন্ধ করার জন্য অনুরোধ জানায়। বাংলাদেশের বিভিন্ন পরিবেশ সংরক্ষন সংগঠন, তেল-গ্যাস-খনিজ সম্পদ ও বিদ্যুৎ-বন্দর রক্ষা জাতীয় কমিটি ও বিভিন্ন বাম-দল এই প্রকল্প বন্ধ করার জন্য আন্দোলন চালাচ্ছে। যদিও বাংলাদেশ সরকার এই প্রকল্প বাস্তবায়নে অনড় অবস্থানে রয়েছে।

সঠিক অনুচ্ছেদ শিরোনাম কোনটি?
titleA. স্বাধীনতার পর থেকে একবিংশ শতকের শুরুর আগ পর্যন্ত
titleB. রামপাল তাপ বিদ্যুৎ প্রকল্প
titleC. বড়পুকুরিয়া তাপবিদ্যুৎ কেন্দ্র
titleD. কয়লা
উত্তর: titleB
সমলিঙ্গীয় যৌনাচার বা সমকামিতা ইসলামে নিষিদ্ধ, এছাড়াও ইসলামের দৃষ্টিতে এটি একটি নিকৃষ্টতম পাপ বা কবীরা গুনাহ। ইসলামের দৃষ্টিতে এটি একটি বিকৃত যৌনাচার। সমলিঙ্গীয় যৌনাচারের কারণে অতীতে নবী লূত-এর সম্প্রদায়কে ঐশী বিপর্যয়ের ধ্বংস করে দেয়ার সাবধানকারী ঘটনা কুরআনের একাধিক সূরা ও হাদীসে উল্লেখ রয়েছে। এছাড়া নবী মুহাম্মদ (সাঃ) সমকামীদের অভিসম্পাত করেছেন, নারী ও পুরুষ উভয়ের ক্রস জেন্ডার বিহেভিয়ারকে (আন্তঃলিঙ্গীয় আচরণ, নারী কর্তৃক পুরূষের পোশাক বা আচরণ এবং পুরুষ কর্তৃক নারীর পোশাক বা আচরণ অণুকরণ) অপরাধ হিসেবে সাব্যস্ত করেছেন, সমাজকে সমকামিতার প্রভাবমুক্ত রাখতে সমকামীদেরকে (পুরুষ 
সমকামী জোড়দের) মৃত্যুদণ্ড প্রদানের নির্দেশ দিয়েছেন। আল-নুয়ায়রি (১২৭২–১৩৩২) তার নিহায়া গ্রন্থে উদ্ধৃত করেন যে মুহাম্মাদ (সাঃ) বলেছেন তিনি তার সম্প্রদায়ের জন্য লুতের জণগণের কর্মের ব্যাপারে সবচেয়ে বেশি ভয় করেন (মদ ও নারীর ছলনার ব্যাপারে তিনি সমতুল্য ধারণা পোষণ করেছেন বলে মনে করা হয়।)। এছাড়া চারখলিফা সহ প্রাথমিক খলিফাগণও সমকামী জোড়কে বিভিন্নভাবে প্রাণদণ্ড প্রদানের মাধ্যমে এ ব্যাপারে ঐকমত্য প্রদর্শন করেছেন। তবে সমকামিতা নিষিদ্ধ হলেও প্লেটোনিক সম্পর্ককে ইসলামে ব্যাপকভাবে উৎসাহ প্রদান করা হয়েছে। ইসলামে সমকামিতা বিষয়ক আলোচনা মূলত পুরুষদের কর্মকাণ্ডের সঙ্গে সম্পর্কিত; ফুকাহাগণ (ইসলামী আইনবিদ) এব্যাপারে সম্মত হয়েছেন যে "নারী সমকামিতার জন্য কোন হুদুদ শাস্তি নেই, কারণ এটি জিনা নয়। তবে একটি তাজির শাস্তি অবশ্যই প্রয়োগ করতে হবে, কারণ এটি একটি পাপ..'". যদিও নারীদের সমকামিতার কথা ইসলামের ইতিহাসে পাওয়া যায় না বললেই চলে, আল-তাবারি আল হাদির শাসনকালে তার কার্যক্রম নিয়ে লোকমুখে প্রচলিত ও সমালোচিত কাহিনীর সংকলনে উক্ত খলিফার হেরেমে একজোড়া সমকামী দাসীর অপ্রচলিত শাস্তির কথা উদ্ধৃত করেন। কিছু আইনবিদ মনে করেন যৌনসঙ্গম একমাত্র সে ব্যক্তির পক্ষেই সম্ভব যার শিশ্ন বা শিশ্নের ন্যায় নিম্নাঙ্গ আছে; তাই যৌনমিলনের উক্ত সংজ্ঞানুযায়ী এটি সঙ্গীর ছিদ্রপথে ন্যূনতম পরিমাণ হিসেবে অন্ততপক্ষে শিশ্নাঙ্গের অগ্রভাগ প্রবেশ করানোর উপর নির্ভরশীল। যেহেতু নারীদের শিশ্ন বা অণুরূপ কোন নিম্নাঙ্গ নেই এবং একে অপরের ছিদ্রপথে অঙ্গ সঞ্চালনে সক্ষম নয়, তাই উক্ত সংজ্ঞানুযায়ী তারা একে অপরের সঙ্গে শারীরিকভাবে জিনায় লিপ্ত হতে অক্ষম বলে গণ্য হয়।

সঠিক অনুচ্ছেদ শিরোনাম কোনটি?
titleA. মুখমৈথুন
titleB. গর্ভপাত
titleC. বিবাহ
titleD. সমকামিতা
উত্তর: titleD
কার্জন হল ভবনের পূর্ব পার্শ্বের নিচতলায় দুইটি এবং দোতলায় একটি কক্ষে মোট ১৫০০ বর্গফুট জায়গায় এ বিভাগের কার্যক্রম চলছে। অধ্যাপক খন্দকার সিদ্দিক-ই-রাব্বানী এর প্রথম চেয়ারপার্সন হিসাবে যোগদানের মধ্যদিয়ে বিভাগটির কার্যক্রম ৩ নভেম্বর ২০০৮ সালে শুরু হয়। নিজস্ব প্রযুক্তি উন্নয়নের মাধ্যমে স্বাস্থ্যসেবায় আধুনিক বিজ্ঞান ও প্রযুক্তির অবদান তৃতীয় বিশ্ব তথা সমগ্র বিশ্বের বঞ্চিত সাধারণ জনগণের কাছে সহজলভ্য করে দেয়ার উদ্দেশ্য নিয়ে এ বিভাগ তার গবেষণা কার্যক্রম চালিয়ে যাচ্ছে। এ বিভাগ মূলত: প্রায়োগিক এবং উদ্দেশ্যমূলক গবেষণার উপর জোর দিচ্ছে। বর্তমানে পিএইচডি ও এম ফিল কার্যক্রম চলছে। বিজ্ঞান, ইঞ্জিনিয়ারিং এবং চিকিৎসাবিজ্ঞানের যে কোন শাখা থেকে উত্তীর্ণ প্রার্থীরা বিশ্ববিদ্যালয়ের নিয়ম অনুযায়ী এ বিভাগে ভর্তি হবার যোগ্য। অবশ্য তা নির্ভর করবে বিভাগের গবেষণার বিষয়বস্তুর অগ্রাধিকার, তত্ত্বাবধায়ক এবং ছাত্রের পারস্পরিক পছন্দের সম্মিলনের উপর।

সঠিক অনুচ্ছেদ শিরোনাম কোনটি?
titleA. রাষ্ট্রবিজ্ঞান
titleB. জৈবরাসায়নিক পদার্থবিদ্যা এবং প্রযুক্তি
titleC. অপরাধবিজ্ঞান
titleD. প্রকৌশল ও প্রযুক্তি অনুষদ
উত্তর: titleB
ফালাচি দু'বার সাংবাদিকতার জন্য সেন্ট ভিনসেন্ট পুরষ্কার পেয়েছিলেন (১৯৬৭, ১৯৭১)। তিনি "এবং সো" বিটি ইটের জন্য ব্যানকারেলা পুরষ্কার (১৯৭০) পেয়েছিলেন; ভায়ারেগিও পুরষ্কার (১৯৭৯), "উন ওমো: রোমানজো" ; এবং "ইনশাল্লাহর" জন্য প্রিক্স অ্যান্টিবস, ১৯৯৩। তিনি কলম্বিয়া কলেজ (শিকাগো) থেকে ডি. লিট পেয়েছেন।

৩০নভেম্বর ২০০৫-এ, নিউইয়র্ক সিটিতে, ফ্যালাসি জনপ্রিয় সংস্কৃতি বিষয়ক অধ্যয়ন কেন্দ্রের সাহসের জন্য অ্যানি টেলর পুরষ্কার পেয়েছিলেন। তাকে "বৌদ্ধিকতা এবং মূল্যবোধগুলির" জন্য সম্মানিত করা হয়েছিল যা তাকে " ইসলামী ফ্যাসিবাদের বিরুদ্ধে লড়াইয়ের প্রতীক এবং মানবতার স্বাধীনতার এক নাইট" হিসাবে উপস্থাপন করেছিল। অ্যানি টেলর পুরষ্কার প্রতি বছর এমন লোকদের জন্য পুরষ্কার দেওয়া হয় যারা প্রতিকূল পরিস্থিতিতে এবং দুর্দান্ত বিপদে অস্বাভাবিক সাহস দেখিয়েছেন। এই কেন্দ্রের প্রতিষ্ঠাতা ডেভিড হোওরিউইজ ফালাচিকে "স্বাধীনতার লড়াইয়ের একজন জেনারেল" হিসাবে বর্ণনা করেছিলেন। ৮ ই ডিসেম্বর ২০০৫-এ, ফ্যালাকিকে মিলান শহরের সর্বোচ্চ স্বীকৃতি, "অ্যামব্রোজিনো ডোরো" ( "[গোল্ডেন অ্যামব্রোজিনো)" ) প্রদান করা হয়েছিল। তিনি জন কারস্কি পুরষ্কারও পেয়েছিলেন।

শিক্ষামন্ত্রী লেটিজিয়া মুর্ত্তির একটি প্রস্তাবের উপর ভিত্তি করে ১৪ ডিসেম্বর ২০০৫-এ ইতালীয় প্রজাতন্ত্রের রাষ্ট্রপতি কার্লো আদজেলিও চাম্পি "আজেগ্লিও সিয়াম্পি ফ্যালাকিকে" তার সাংস্কৃতিক অবদানের জন্য ( "বেনিমেরিটা দেলা কাল্টুরা" ) স্বর্ণপদক প্রদান করেছিলেন। তার স্বাস্থ্যের অবস্থা তাকে অনুষ্ঠানে অংশ নিতে বাধা দেয়। তিনি একটি বক্তৃতায় লিখেছিলেন: ""এই স্বর্ণপদকটি আমাকে প্রেরণা দেয় কারণ এটি লেখক ও সাংবাদিক হিসাবে আমার প্রচেষ্টাকে প্রশংসিত করে, আমাদের সংস্কৃতি রক্ষা করতে, আমার দেশের প্রতি ভালবাসা এবং স্বাধীনতার জন্য আমার প্রথম সারির ব্যস্ততা।" "আমার বর্তমান সুপরিচিত স্বাস্থ্য পরিস্থিতি আমাকে ভ্রমণ এবং ব্যক্তিগতভাবে এই উপহার গ্রহণ করতে বাধা দেয় যে আমার জন্য, একজন মহিলা মেডেল খেলতেন না এবং ট্রফি নিয়ে খুব আগ্রহী নন, তার তীব্র নৈতিকতা ও নৈতিক তাত্পর্য রয়েছে" "। 

২০০৬ সালের ১২ ফেব্রুয়ারি, তাসকানির রাষ্ট্রপতি, রিকার্ডো নেনসিনি, ফালাচিকে টাসকানির কাউন্সিল থেকে স্বর্ণপদক প্রদান করেন। নেনচিনি জানিয়েছে যে ফ্যালাসি হিসাবে পুরষ্কার দেওয়া হয়েছিল 

২০১০ সালে "আমেরিকা" ইতালি – ইউএসএ ফাউন্ডেশন (স্মৃতিতে) "পুরস্কার" দেয়া হয়। 

সঠিক অনুচ্ছেদ শিরোনাম কোনটি?
titleA. প্রতিরোধ আন্দোলন
titleB. অবসর গ্রহণ
titleC. পুরস্কার
titleD. সাংবাদিকতার শুরু
উত্তর: titleC
২০০৭ সালের ১৩ নভেম্বর মার্ভেল কমিক্স পাঠকদের অনলাইনে তাদের পুরনো কমিক্সসমূহ পড়ার সুবিধার্থে মার্ভেল ডিজিটাল কমিক্স আনলিমিটেড চালু করে। এখানে তাদের পাক্ষিক কমিকসমূহ পাওয়া যায়। "অ্যাভেঞ্জিং স্পাইডার-ম্যান" প্রকাশের মধ্য দিয়ে মুদ্রণ কপির পাশাপাশি প্রথম বিনামুল্যে কমিক বইয়ের ডিজিটাল কপি প্রকাশ করে।

স্মার্টফোন ও ট্যাবলেটের জনপ্রিয়তা বৃদ্ধির সাথে সাথে বড় বড় প্রকাশনাসমূহও তাদের কমিকসমূহ ডিজিটাল পদ্ধতিতে প্রকাশ করতে শুরু করে। সবচেয়ে জনপ্রিয় প্রকাশনা হল কমিক্সোলজি। তবে কিছু প্রকাশনা বন্ধও হয়ে গেছে, যেমন গ্রাফিকলি।

সঠিক অনুচ্ছেদ শিরোনাম কোনটি?
titleA. বিতরণ
titleB. ইউরোপীয় কমিক্স
titleC. ডিজিটাল বিতরণ
titleD. আন্ডারগ্রাউন্ড কমিক্স
উত্তর: titleC
হাইলাকান্দি নামটির সমন্ধে অনেককটা জনরব শোনা যায়। তারই একটা অনুসারে, বরাক নদীর বানের পরে বাঁচার জন্য দেওয়া বাঁধের স্থানীয় নাম "আইল" বা "হাইল" এবং বড়ো-কছারী ভাষার "কান্দি" (কঠিয়া তলী, ধাননি পথার)র থেকে "হাইলাকান্দি" নামের উৎপত্তি। অন্য কিছুর মতে, জিলাটির নামটি কুকি শব্দ "হালাম" (সরু রাজ্য, ক্ষেত্ৰ বা অঞ্চল) এবং "কুন্দিয়া" (হালোয়া তলী)র থেকে এসেছে। অন্য একটি সূত্ৰ মতে, এখানে প্ৰচুর পরিমানে উৎপন্ন হয় শালি ধান এবং সেখান থেকেই "শাইল কান্দি" এবং কালক্ৰমে এখনকার নামটি এসেছে। উল্লেখ্য, কিছু পণ্ডিতদের মতে, "হাইলাকান্দি" নামটি সিলেটী শব্দ "হাইলাকুন্দি" থেকে এসেছে।
সঠিক অনুচ্ছেদ শিরোনাম কোনটি?
titleA. ইতিহাস
titleB. অর্থনীতি
titleC. হাইলাকান্দি নামের উৎপত্তি
titleD. জনসংখ্যার উপাত্ত
উত্তর: titleC
পুরুষ নমুনাতে ডানার উপরিপৃষ্ঠ উজ্জ্বল কমলা হলুদ এবং ডানার প্রান্তভাগ কালো রঙে ছাওয়া।

সামনের ডানার সেল এ আড়াআড়ি ভাবে দুই-তিনটি তীর্যক ছোপ এবং অ্যাপেক্স এর উপরিভাগে অপেক্ষাকৃত বড় ছোপ বর্তমান। ডানার বেস অথবা গোড়া থেকে কোস্টাল প্রান্তরেখা বরাবর অ্যাপেক্স পর্যন্ত গাঢ় বাদামী রঙে ছাওয়া এবং প্বার্শ প্রান্তরেখা (টার্মেন) বরাবর শীর্ষভাগ থেকে ডরসাম পর্যন্ত চওড়া ভাবে কালচে বাদামী রঙে ছাওয়া। টার্মেন অংশে এই চওড়া কালচে বাদামী অংশের ভিতরের দিকে কিছু অসম্পূর্ন কালচে বাদামী ডিসকাল ছোপের একটি তীর্যক সারি বিদ্যমান। যার পরেই বাদামী অর্ধচন্দ্রাকৃতি ছোপের একটি অনিয়মিত তীর্যক সারি চোখে পরে। টার্মেন এর মধ্যভাগ থেকে টর্নাস পর্যন্ত অর্ধচন্দ্রাকৃতি কমলা হলুদ বর্ণের ছোপের একটি তীর্যক অসম্পূর্ণ সারি বর্তমান। এই সারির উপরদিকের ছোপগুলি অস্পষ্ট এবং ফ্যাকাসে রঙের এবং তলার দিকের ছোপগুলি বৃহত্তর এবং অপেক্ষাকৃত স্পষ্ট।

পিছনের ডানার টর্মেন বরাবর ডরসাম অবধি চওড়া ঘন কালচে বাদামী পটি অথবা ব্যান্ড বিদ্যমান। এই পটির ভিটরের দিকে পোস্ট ডিসকাল অংশে এবং বাইরের দিকে সাব টার্মিনাল অংশে কম বেশি অর্দ্ধচন্দ্রাকৃতি কমলা হলুদ বর্নের ছোপের সারি দেখা যায়। দ্বিতীয়োক্ত সারির ছোপগুলি স্পষ্টতর এবং উজ্জ্বলতর। উক্ত পোস্টডিসকাল সারিটিতে ৪টি অর্দ্ধচন্দ্রাকৃতি ছোপ বর্তমান। ইন্টারস্পেসে ১ থেকে ৪ এর মধ্যে এবং সাবটার্মিনাল সারিটি ইন্টারস্পেস ১ থেকে ৭ অবধি সম্পূর্ন রয়েছে এবং ৩ নং ইন্টারস্পেসের ছোপটি লম্বাটে এবং বাইরের দিকে শঙ্কু আকৃতি বিশিষ্ট। লেজ কমলা হলুদে রঞ্জিত।

ডানার নিম্নপৃষ্ঠ ডানার নিম্নতলের মূল রং উজ্জ্বল এবং গাঢ় কমলা হলুদ।

সামনের ডানা সেল এবং বেসাল অংশে কয়েকটি অনিয়মিত বাদামী (দারুচিনির ন্যায় বর্নের) ছোপ অবস্থিত এবং এদের খানিক পাশেই টার্মিনাল অর্দ্ধে (উপরি অর্দ্ধে) কমবেশি অনিয়মিত এবং অসম্পূর্ন বাদামী বর্নের (দারুচিনির ন্যায়) ৩টি অর্ধচন্দ্রাকৃতি দাগ এর তীর্যক সারি বর্তমান। এই সারির বাইরের দিকে টার্মেন জুড়ে অ্যাপেক্স এর সামান্য নীচ থেকে টর্নাস অবধি কমবেশি চওড়া বাদামী পটি নেমে গেচগে এবং টার্মিনাল প্রান্তরেখা সরু গাঢ় বাদামী রেখার দ্বারা চিহ্নিত।

পিছনের ডানা বেসাল অংশে ৩টি ইষদ আবছা লম্বাটে হালকা বাদামী ছোপের একটি তীর্যক এবং অনিয়মিত সারি দেখা যায় যায় মাঝের ছোপটি সেল এর অন্তর্ভুক্ত। সেল এর শেষ প্রান্ত জুড়ে একটি বড় বাদামী ছোপ (প্রায় ডিম্বাকার) চোখে পড়ে। ১,২, এবং ৩ নং ইন্টারস্পেসে পোস্ট ডিসকাল অংশে পুরু অথবা চওড়া অর্ধচন্দ্রাকৃতি ছোপের (ঘন বাদামী বর্নের) দুটি পাশাপাশি অসম্পূর্ণ এবং তীর্যক সারি বিদ্যমান। ৪ থেকে ৭ নং ইন্টারস্পেসে পোস্টডিসকাল অংশে একই বর্নের কিছু অসংলগ্ন ছোপ দেখা যায়। ১ থেকে ৭ নং ইন্টারস্পেসে উক্ত বাদামী ছোপসমূহের ভিতর দিকের প্রান্তরেখা বরাবর তুষারশুভ্র এবং চকচকে অর্ধচন্দ্রাকার সরু দাগ বর্তমান যা একেবারে নিচের দিকে অধিকতর সুস্পষ্ট এবং উজ্জ্বল। লেজ এর নিম্নতল এবং উপরিতলের ন্যায় কমলা হলুদ।

শুঙ্গ কালচে কমলা হলুদ এবং বাদামীর সংমিশ্রণ, মাথা বুক এবং উদরদেশ হলুদ এবং লালচে হলুদ। 

সঠিক অনুচ্ছেদ শিরোনাম কোনটি?
titleA. বর্ণনা
titleB. পুরুষ
titleC. বৈশিষ্ট্য
titleD. আচরণ
উত্তর: titleB
শালতোড়া ব্লকটি জেলার অর্থনৈতিকভাবে অবহেলিত ব্লকগুলির অন্যতম। তাই পশ্চিমবঙ্গ সরকার এই ব্লকের অনুর্বর অঞ্চলে একটি বিশেষ অর্থনৈতিক অঞ্চল গঠনের পরিকল্পনা গ্রহণ করেছে।

শালতোড়া অঞ্চলটি দামোদর নদের দক্ষিণ তীরে অবস্থিত। শালতোড়ার উত্তরে দামোদরের অপর কূলে বর্ধমান জেলার বার্নপুর অর্থনৈতিক অঞ্চল। এই কারণে শালতোড়া অঞ্চলটি শিল্পাঞ্চল হিসেবে গড়ে তোলার পক্ষে অনুকূল স্থানে রয়েছে। স্টিল অথরিটি অফ ইন্ডিয়া লিমিটেড বার্নপুর ও শালতোড়া ব্লকের মধুকুণ্ডার মধ্যে সংযোগ স্থাপনের জন্য দামোদর নদের উপর একটি সেতু নির্মাণের জন্য অর্থসাহায্য দিচ্ছে।

প্রস্তাবিত সেজ-টির আয়তন ১২৬ একর। এর মধ্যে ৫৫.১৬ একর জমি অধিগৃহীত হয়েছে এবং তা রাজ্য ভূমি ও ভূমিসংস্কার বিভাগের হাতে রয়েছে। সেজ প্রকল্পের পাশাপাশি ৩০০০ একর জমি অধিগ্রহণ করে একটি সম্পূর্ণ অর্থনৈতিক কেন্দ্র স্থাপনের প্রস্তাবও দেওয়া হয়েছে। তবে জমি অধিগ্রহণ ইস্যুতে রাজনৈতিক স্তরে বিরোধিতাও চলছে।

এরপরই অন্যতম বিরোধী দল এসইউসিআই ব্লক উন্নয়ন আধিকারিকের কার্যালয়ের সামনে বিক্ষোভ প্রদর্শন করে। তৃণমূল কংগ্রেসের জেলা সভাপতি দাবি করেন যাতে সরকার “এক ছটাক কৃষিজমিও চুক্তির বাইরে অধিগ্রহণ না করে, সেই ব্যাপারে শ্বেতপত্র প্রকাশ” করার জন্য।

সঠিক অনুচ্ছেদ শিরোনাম কোনটি?
titleA. মৃত্তিকা
titleB. জনপরিসংখ্যান
titleC. ভূগোল
titleD. অর্থনীতি
উত্তর: titleD
আলিকে নাজাফে দাফন করা হয়েছিল। পরবর্তীতে খলিফা হারুনুর রশিদ এখানে মাজার নির্মাণ করেন। পরবর্তীতে নাজাফ শহর গড়ে উঠে।

উসমানীয় যুগে নাজাফে আরব বেদুইন গোত্র ও পার্সিয়ান বাহিনীর হামলার ফলে শহর ক্ষতিগ্রস্ত হয়। ১৬শ শতাব্দীতে শহরের জনসংখ্যা ব্যাপকভাবে হ্রাস পায়। মূলত পানি সমস্যার কারণে এই অবস্থার সৃষ্টি হয়।

১৮শ শতাব্দীতে নাজাফ ইরানের আলেমদের শিক্ষাকেন্দ্র হিসেবে গুরুত্বলাভ করে।

১৮শ শতাব্দীতে সৌদিরা শহরে হামলা চালায়। একারণে শহরের চারপাশে প্রতিরক্ষা দেয়াল নির্মিত হয়। পরবর্তীতে এই ব্যবস্থার কারণে একটি সৌদি হামলা প্রতিহত করা সম্ভব হয়েছিল।

১৮০৩ সালে ফোরাত নদীর গতিপথ পরিবর্তনের ফলে পানির সমস্যা দূরীভূত হয়। উসমানীয়রা দীর্ঘ প্রচেষ্টার পর নদীর গতিপথ পরিবর্তনে সক্ষম হয়েছিল। এর ফলে শহরের অবস্থা পূর্বের চেয়ে উন্নত হয়।

১৯১৫ সালে শহরে ব্রিটিশ নিয়ন্ত্রণের পর নাজাফ থেকে উসমানীয়রা বিতাড়িত হয়। ১৯১৮ সালে শেখদের একটি বিদ্রোহে শহরের ব্রিটিশ গভর্নর নিহত হন। প্রতিশোধ হিসেবে ব্রিটিশরা শহর অবরোধ করে এবং পানি সরবরাহ বন্ধ করে দেয়। বিদ্রোহ দমনের পর শেখদের শাসন শেষ হয়ে যায়। অনেক শিয়া আলেম এসময় ইরানে নির্বাসিত হন। তারা কোম শহরকে শিয়া শিক্ষাকেন্দ্র হিসেবে গড়ে তোলেন।

সঠিক অনুচ্ছেদ শিরোনাম কোনটি?
titleA. সাদ্দাম পরবর্তী যুগ
titleB. জলবায়ু
titleC. প্রাক-ইসলামি যুগ
titleD. ইসলামি যুগ
উত্তর: titleD
ফিনির সবচেয়ে কম সমাদৃত কাজ ছিল জন হিউস্টন পরিচালিত "অ্যানি" (১৯৮২)। এতে তিনি ড্যাডি ওয়ারবাকস চরিত্রে অভিনয় করেন। তিনি পিটার ইয়েটস পরিচালিত "দ্য ড্রেসার" (১৯৮৩) ছবিতে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। পরের বছর তিনি সেকেন্ড পোপ জন পল টেলিভিশন চলচ্চিত্রে নাম ভূমিকায় অভিনয় করেন। এটি মার্কিন টেলিভিশনে তার প্রথম কাজ। একই বছর তিনি হিউস্টনের "আন্ডার দ্য ভলকানো" (১৯৮৪)ছবিতে অভিনয় করেন। এই কাজের জন্য তারা দুজনেই সমাদৃত হন এবং ফিনি শ্রেষ্ঠ অভিনেতা বিভাগে তার দ্বিতীয় একাডেমি পুরস্কারের মনোনয়ন লাভ করেন।

সঠিক অনুচ্ছেদ শিরোনাম কোনটি?
titleA. মার্ডার অন দি অরিয়েন্ট এক্সপ্রেস ও টিভি কর্ম
titleB. ১৯৯০-এর দশক
titleC. পুনঃসাফল্য
titleD. চলচ্চিত্রে প্রত্যাবর্তন
উত্তর: titleD